Giggle Garage

Giggle Garage Sdn. Bhd. (juga dikenali sebagai Giggle Garage Animations) ialah sebuah studio animasi Malaysia yang beribu pejabat di Cyberjaya, Selangor, diasaskan oleh Juhaidah Joemin dan Zeno Gabing pada 11 November 2010. 

Giggle Garage terkenal dengan siri animasi terbitannya seperti Origanimals, Kazoops! dan Cam & Leon. Studio ini juga sedang menyiapkan beberapa projek lain, termasuk sebuah siri animasi tanpa dialog bertajuk Fridgies.

Produk dan perkhidmatan teras studio ini terdiri daripada pembangunan kandungan asal, penerbitan bersama serta pembekal perkhidmatan untuk pra-penerbitan, penerbitan dan pasca-penerbitan.

Sejarah
Dua anak jati Sabah, Zeno Gabing dari Kg Toboh, Tambunan dan Juhaidah Joemin dari Kg Tempasuk Satu, Kota Belud, menubuhkan Giggle Garage pada 11 November 2010 dengan ibu pejabat asalnya terletak di Phileo Damansara, iaitu 10 tahun selepas Juhaidah menamatkan pengajiannya di Universiti Multimedia (MMU). Sejak 2011, studio ini menerima status MSC Malaysia.

Pada tahun 2014, bagi mengembangkan operasi perniagaannya, Giggle Garage berpindah ke ibu pejabat baharunya di Cyberjaya, dan pada masa yang sama, syarikat ini memperoleh Perkhidmatan Pembiayaan Harta Intelek (IP) daripada Malaysia Debt Ventures (MDV).

Filemografi

Siri animasi
+ Tajuk Rangkaian Catatan Origanimals ZooMoo Disiarkan di 100 negara. Dibangunkan dan diterbitkan dengan kerjasama Malaysia Debt Ventures. BOING The Play Ranger EBS Diterbitkan dengan kerjasama studio animasi Korea Selatan, Crazybird Studios dan SK Broadband. Kazoops! CBeebies  Netflix Kolaborasi bersama studio animasi Australia, Cheeky Little Media. Cam & Leon Astro Ceria Diterbitkan dengan kerjasama Measat Broadcasting Networks Systems. Fridgies Diterbitkan dengan kerjasama Primeworks Studios. Dalam pembangunan. Time Traveler Luke  Diterbitkan dengan kerjasama Anyzac, SK Broadband dan Daewon. Space Nova Nine Network Diterbitkan dengan kerjasama SLR Productions. Ditauliahkan oleh Perbadanan Penyiaran Australia (ABC) dan Nine Network. Superhero Bunnies Dalam pembangunan. Sleepytown Dalam pembangunan.

Animasi pendek
+ Tajuk Catatan Footprints in the Forest Filem pendek 18 minit berkisarkan realiti hidupan liar di Malaysia dan bertujuan untuk mewujudkan kesedaran dalam krisis ekosistem.

Rujukan

Pautan luar


Kategori:Syarikat animasi Malaysia
Kategori:Syarikat yang ditubuhkan pada 2010
Kategori:Penubuhan 2010 di Malaysia